ગુજરાતી બૅકડ્રૉપ સાથે બનાવવામાં આવેલી ફિલ્મ ‘રામ-લીલા’માં ગુજરાતી સંસ્કૃતિ અને ગુજરાતી સભ્યતા દર્શાવવામાં આવી છે, પણ ફિલ્મનું એક પણ દૃશ્ય ગુજરાતમાં શૂટ નથી થયું. ફિલ્મ માટે સંજય ભણસાલી પોતે ગુજરાત આવ્યા હતા અને લોકેશનનો અભ્યાસ કરીને ગયા હતા, પણ એ લોકેશન્સ જેવાં જ લોકેશન તેણે મુંબઈમાં સેટ બનાવીને ઊભાં કર્યા અને એંસી ટકા ફિલ્મ મુંબઈમાં જ શૂટ કરી જ્યારે બાકીની વીસ ટકા ફિલ્મનું શૂટિંગ રાજસ્થાનના ઉદયપુરમાં કર્યું હતું. ફિલ્મમાં રહેલું પ્રિયંકા ચોપડાવાળું આઇટમ-સૉન્ગ પહેલાં ગોંડલમાં શૂટ કરવાનું હતું, પણ આવવા-જવામાં વધુ સમય બગડતો હોવાથી એ સૉન્ગ પણ ફિલ્મસિટીમાં જ શૂટ કરી લેવામાં આવ્યું હતું.